**DIRECȚIA GENERALĂ PĂDURI ȘI STRATEGII ÎN SILVICULTURĂ**

**Nr.DGPSS / 132159/18.09.2023**

**APROB,**

**Secretar de Stat**

**Ionuț Sorin BANCIU**

**REFERAT DE APROBARE**

Având în vedere prevederile Regulamentului (UE) 2020/2.094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19 și ale Ordonanței de urgență a Guvernului nr. 35/2022 pentru aprobarea măsurilor necesare realizării campaniei naționale de împădurire și reîmpădurire prevăzute în Planul național de redresare și reziliență, a fost elaborată ***Schema de ajutor de minimis „Sprijin pentru acordarea finanțării nerambursabile din planul național de redresare și reziliență persoanelor fizice și juridice care desfășoară activități economice, pentru lucrările de reîmpădurire inițiate după data de 1 februarie 2020, în scopul refacerii potențialului forestier afectat de incendii, de fenomene meteorologice nefavorabile, care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale".***

* **Scopul prezentei scheme** îl reprezintă acordarea unui sprijin financiar nerambursabil întreprinderilor – deținătorilor publici și privați de terenuri forestiere, precum și formelor asociative ale acestora, pentru **decontarea lucrările de reîmpădurire inițiate, efectuate, recepționate și plătite în perioada 1 februarie 2020 – 31 mai 2023 pentru refacerea potențialului forestier**, prin împădurirea terenurilor situate în fondul forestier național care au fost afectate de incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale, **precum și pentru decontarea lucrărilor de întreținere a acestor plantații până la închiderea stării de masiv**.
* Schema de minimis se aplică de la data intrării în vigoare și **până la data de 30 iunie 2024 iar plățile urmând ca plățile aferente contractelor de finanțare încheiate să fie efectuate până la data de 30.06.2026.**
* **Bugetul total** necesar decontării sumelor utilizate pentru realizarea serviciilor și lucrărilor **este de 20 milioane lei.**
* **Numărul de beneficiari** de ajutor de minimis în cadrul prezentei scheme **este de maximum 4000.**
* Schema este implementată de către Ministerul Mediului, Apelor și Pădurilor, în calitate de furnizor al schemei iar activitățile tehnice de specialitate sunt desfășurate de Gărzile forestiere.
* Proiectul de ordin a fost elaborat cu respectarea prevederilor Legii nr.52/2003 privind transparența decizională în administrația publică, republicată, fiind publicat pe site-ul MMAP la secțiunea *Transparență,* începând cu data de 08.07.2022. Având în vedere că forma proiectului de schemă a suferit modificări față de cea postată pe site, urmare a observațiilor Consiliului Concurenței și Ministerului Investițiilor și Proiectelor Europene, propunem repostarea pe site.
* Schema de ajutor de minimis va fi transmisă ulterior Consiliului Concurenței și Ministerului Investițiilor și Proiectelor Europene în vederea obținerii avizului.

Având în vedere cele prezentate mai sus, în temeiul art. 57 alin. (1), (4) și (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, supunem spre aprobare proiectul de Ordin al ministrului mediului, apelor și pădurilor privind aprobarea **Schemei de ajutor de minimis *„Sprijin pentru aprobarea schemei de ajutor de minimis „Sprijin pentru acordarea finanțării nerambursabile din planul național de redresare și reziliență persoanelor fizice și juridice, pentru lucrările de reîmpădurire inițiate după data de 1 februarie 2020, în scopul refacerii potențialului forestier afectat de incendii, de fenomene meteorologice nefavorabile, care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale”.***

**Dănuț IACOB**

**DIRECTOR GENERAL**